MS «Telemarken»

MS «Telemarken» ble bygget ved Västerviks nya varv i Sverige i 1951. Under navnet «Fröja» trafikkerte hun først mellom øyene i Gøteborg. I 1977 flyttet hun til Stockholm og ble omdøpt til Kärsön. I 1988 kom hun til Akkerhaugen i Telemark og byttet navn til MS «Telemarken».

MS «Telemarken» seiler (pr. 2023) i sommersesongen fra Akkerhaugen og går gjennom slusene i Telemarkskanalen fra Ulefoss og opp til Lunde. Når hun ikke går i rute, brukes hun i konserter og private arrangementer, blant annet har hun blitt brukt til bluescruise i flere sesonger av Notodden Blues Festival. «Telemarken» er den eneste av kanalbåtene som seiler på Telemarkskanalens østre løp mot Notodden og gjennom Sauarelva.

Båten tar 96 passasjerer, har en motor på 440 hk og gjør en fart på 9 knop. «Telemarken»s hjemmehavn er Akkerhaugen Brygge i Sauarelva.

I 2022 ble MS «Telemarken» solgt til Sjur Høydahl.

Se også 
 Liste over båter som har trafikkert Telemarkskanalen

Referanser

Kilder 
 Book Telemark: M/S Telemarken Besøkt 19. mai 2023
 Om Fröja på Skärgårdsbåtar.se

Eksterne lenker 
 

Norske skip
Kollektivtransport i Telemark
Telemarkskanalen
Skip bygget i Sverige
Skip fra 1951
Artikler i sjøfart-prosjektet